# Garantier, ansvarsbegrenssning og kjøpsbetingelser ID Lock

**Reklamasjon – Forbrukerkjøpsloven LOV – 2002 – 06- 21- 34**  
Hvis det oppdages en feil eller mangel må denne reklamers skriftlig på innen rimelig tid etter at denne ble oppdaget, eller burde blitt oppdaget, og gi ID Lock AS melding om at du vil påberope en mangelen (reklamasjon). Fristen for å reklamere er allikevel ikke kortere enn to måneder fra det tidspunkt da en oppdaget mangelen. Reklamasjon må senest skje to år etter at en overtok varen. Dersom varen eller deler av den ved vanlig bruk er ment å vare vesentlig lengre, er fristen for å reklamere fem år. Hvis en ikke reklamerer i tide, tapes retten til å gjøre mangelen gjeldende. En mangel som viser seg innen seks måneder etter at forbrukeren overtok varen (normalt leveringstidspunktet) skal formodes å ha eksistert ved risikoens overgang.  
Melding om feil og mangler ved produktene kan overbringes oss muntlig eller skriftlig. Av bevishensyn anbefaler vi at reklamasjonen sendes oss skriftlig primært ved å søke retur på vår web. Bekreftelse på mottak av reklamasjonshenvendelsen vil komme på mail til den mailadressen som kunden har registrert på ordrebekreftelsen. I bekreftelsen vil det også bli informert om det kreves spesielle vilkår/håndtering fra kjøper side ifm. Retursending av varen.  
Dersom det foreligger en mangel ved varen og en har reklamert innen de nevnte fristene kan forbrukeren gjøre gjeldende følgende mangelsbeføyelser:

**Under visse forutsetninger velge mellom retting eller omlevering**  
Kreve heving dersom mangelen ikke er uvesentlig (forutsetning at varen er i samme stand og mengde, § 51)  
Kreve erstatning  
Hvis selgerens retting eller omlevering vil medføre at forbrukeren i mer enn to uke blir avskåret fra å bruke varen (vi tolker dette fra tingen er kvittert inn til idlock.no) har forbrukeren under visse forutsetninger rett til å kreve å få stilt en erstatningsgjenstand til rådighet for selgerens regning. Idlock.no har rettighet på å foreta to forsøk på retting eller omlevering for samme mangel.  
Dersom kunden har krevd reklamasjonssak og det ikke foreligger en mangel, kan ID Lock AS bare kreve betaling for undersøkelser som har vært nødvendige for å avgjøre om det foreligger en mangel, og betaling for reparasjon av varen, dersom selgeren har gjort forbrukeren uttrykkelig oppmerksom på at han eller hun selv må dekke slike kostnader, § 30. Hvis kunden på eget initiativ iverksetter tiltak for å utbedre mangelen ut over det som måtte være avtalt med ID Lock, betaler ikke ID Lock disse utgiftene.

**Garanti**

Informasjon angående Garanti for ID Lock 150 kan du lese mer om [her](https://idlock.no/kundesenter/idl150-faq/)

**Kundens plikter**  
Den som er registrert som kunde hos ID Lock, er ansvarlig for produktet og dets bruk. Ansvaret omfatter også andres bruk av kundens tilgang, herunder uvedkommende bruk, så fremt det ikke kan påvises at uvedkommende bruk er muliggjort gjennom uaktsomhet fra ID Lock’s side.

**Ekstraordinære forhold**  
ID Lock er kun ansvarlig for verditap for varen, dersom det er påvist feil eller mangler. Dette gjelder likevel ikke hvis ID Lock godtgjør at mangelen skyldes forhold utenfor ID Lock’s kontroll, og som ID Lock ikke med rimelighet kunne vente å unngå eller overvinne følgene av. ID Lock er ikke ansvarlig for indirekte tap som følge av mangler med mindre tapet er voldt ved grov uaktsomhet eller forsett fra ID Lock’s side. Ved forbrukerkjøp kan ikke vilkårene være dårligere enn vilkårene i loven, jfr. Lov om forbrukerkjøp av 2002-06-21 nr. 34.  
Endring i vilkårene  
ID Lock forbeholder seg retten til å endre nærværende vilkår, herunder som følge av endringer i lovgivningen.

**Firmware**

**Tredjeparter**

Eventuelle tjenester og/eller produkter (inkludert, men ikke begrenset til firmware, software, og/eller hardware som f.eks. gateway, controller og/eller hub) som på en eller annen måte skal integreres eller kommunisere med ID Lock og/eller Z-wave-modul og blir levert av tredjepart; ligger utenfor ID Lock sin kontroll. Driftssikkerheten til tredjepartsleveranser kan påvirke ID Lock produktets pålitelighet, og ID Lock kan ikke holdes ansvarlig for skade eller tap relatert til drift eller funksjonalitet av disse tredjepartsleveransene.

ID Lock firmware leveres «slik den er» uten garantier for kvalitet, ytelse eller nøyaktighet for ID Lock. All bruk av firmware er på egen risiko, og ID Lock kan ikke holdes ansvarlig for eventuelle direkte eller indirekte tap eller skader som på noen måte skyldes bruk eller manglende kunnskaper om bruk av produktet og/eller firmware. Det anbefales at kunde til envher tid har siste versjon av programvare for ID Lock og >-wave-modul installert.

* For ID Lock 150 må låsen oppgraderes via [ID Lock 150 Updater](https://idlock.no/updater/)
* Z-wave-modul vil kunne bli oppdatert ved å gjøre følgende:

1. ved å foreta en «over the air» (OTA) oppgradering av programvaren. Dette avhenger av at leverandør av gateway/hub tilbyr OTA oppgraderinger samt større for dette. Dette er forhold som ID Lock ikke har ansvar eller ririsko for.

Eller

1. Følge instruksjoner som beskrevet på ID Lock sitt [kundesenter](https://idlock.no/kundesenter/).